5.  ทรัพย์สินที่ใช้ในการประกอบธุรกิจ

1.  ทรัพย์สินถาวรหลักที่ใช้ในการประกอบธุรกิจของธนาคาร

ที่ดิน อาคาร และอุปกรณ์

มูลค่าสินทรัพย์ตามบัญชีของธนาคารและบริษัทย่อย ณ วันที่ 31 ธันวาคม 2553-2555 เป็นดังนี้

(หน่วย: ล้านบาท)

+-----------------------+--------------+--------------+--------------+
| รายการ                | ณ วันที่ 31     |              |              |
|                       | ธันวาคม       |              |              |
+=======================+==============+==============+==============+
|                       | 2555         | 2554         | 2553         |
+-----------------------+--------------+--------------+--------------+
| 1. ที่ดิน                | 6,017        | 7,046        | 7,298        |
+-----------------------+--------------+--------------+--------------+
| 2. อาคาร              | 8,627        | 8,292        | 8,234        |
+-----------------------+--------------+--------------+--------------+
| 3. ส่วนปรับปรุงสิทธิการเช่า | 1,120        | 930          | 807          |
+-----------------------+--------------+--------------+--------------+
| 4. อุปกรณ์              | 5,564        | 5,394        | 5,001        |
+-----------------------+--------------+--------------+--------------+
|   รวม                 | 21,328       | 21,662       | 21,340       |
+-----------------------+--------------+--------------+--------------+
|   หัก ค่าเสื่อมราคาสะสม   | 9,317        | 8,966        | 8,410        |
+-----------------------+--------------+--------------+--------------+
| ค่าเผื่อการด้อยค่า         | 478          | 644          | 648          |
+-----------------------+--------------+--------------+--------------+
| ที่ดิน อาคาร และอุปกรณ์สุทธิ | 11,533       | 12,052       | 12,282       |
+-----------------------+--------------+--------------+--------------+

2.  สิทธิการเช่า

  1. สัญญาเช่าระยะยาว

  ธนาคารเช่าพื้นที่ อาคาร ตึกแถว จากหน่วยงานราชการ รัฐวิสาหกิจ และเอกชน
  เพื่อใช้เป็นที่ทำการของสำนักงานเขต สาขา สาขาย่อย
  สำนักงานแลกเปลี่ยนเงินตราต่างประเทศ และติดตั้งตู้เอทีเอ็ม รวม 1,407แห่ง
  โดยมีอายุตามสัญญาเช่า 1-30 ปี มีภาระค่าเช่าที่ต้องจ่ายตามสัญญาเช่าปีละประมาณ 443.34
  ล้านบาท

  2. สิทธิตามสัญญาเช่า

  สิทธิตามสัญญาเช่าเป็นกรรมสิทธิ์ของธนาคารตามอายุสัญญาเช่า รวม 5 แห่ง เป็นจำนวนเงิน
  121.39 ล้านบาท ระยะเวลาการเช่า 10-30 ปี เป็นที่ทำการของสาขา

รายละเอียดสัญญาเช่าระยะยาว ที่ดิน และอาคารสำนักงาน

ณ วันที่ 31 ธันวาคม 2555 ธนาคารได้ทำการเช่าที่ดินและอาคารรวมทั้งสิ้น 1,407 แห่ง
เพื่อเป็นสถานที่ทำการสาขา ที่จอดรถ ศูนย์แลกเปลี่ยนเงินตราต่างประเทศ และเพื่อติดตั้งตู้เอทีเอ็ม
โดยแบ่งเป็นสถานที่เช่าในเขตกรุงเทพมหานครและปริมณฑล 893 แห่ง ต่างจังหวัด 514 แห่ง
โดยมีรายละเอียดดังนี้

  --------------------------------- -------------------- ---------- ---------------
  คู่สัญญา                             สถานที่ตั้ง                         อายุสัญญา

                                    กรุงเทพและเขตปริมณฑล   ต่างจังหวัด   
                                    (แห่ง)                (แห่ง)      

  1. ที่ดิน (ATM)                                                       

  2.1 บุคคลภายนอก                    714                  316        1-3 ปี

  2.2 บุคคลที่มีผลประโยชน์ร่วม                                             

  - สนง.ทรัพย์สินส่วนพระมหากษัตริย์        -                    -          1-3 ปี

  - กรมธนารักษ์                       34                   69         1-3 ปี

  - หน่วยงานราชการ/รัฐวิสาหกิจ          18                   22         1-3 ปี

  รวม (1)                           766                  407        1,173 

  2. อาคาร (สาขา/สลป.)                                               

  2.1 บุคคลภายนอก                    94                   80         1-30 ปี

  2.2 บุคคลที่มีผลประโยชน์ร่วม                                             

  - สนง.ทรัพย์สินส่วนพระมหากษัตริย์        3                    2          1-3 ปี

  - มหาวิทยาลัย                       11                   8          1-5 ปี

  - กรมธนารักษ์                       12                   12         1-30 ปี

  - หน่วยงานราชการ/รัฐวิสาหกิจ          7                    5          1-30 ปี

  รวม (2)                           127                  107        234 

  รวมทั้งสิ้น (1)+(2)                   893                  514        1,407
  --------------------------------- -------------------- ---------- ---------------

3.  สินทรัพย์ไม่มีตัวตน

ณ วันที่ 31 ธันวาคม 2555 ธนาคารได้มีการจดทะเบียนเครื่องหมายบริการ
และเครื่องหมายการค้า กับ กรมทรัพย์สินทางปัญญา กระทรวงพาณิชย์
โดยการจดทะเบียนเครื่องหมายบริการ และเครื่องหมายการค้าดังกล่าวนี้ มีอายุ 10 ปี
นับแต่วันที่จดทะเบียน และอาจต่ออายุได้ทุก ๆ 10 ปี โดยรายละเอียดของเครื่องหมายบริการ
และเครื่องหมายการค้าที่สำคัญ มีดังนี้

+------------+-------------+---------------+-----------+-------------+
| รูปแบ       | ประเ        | ราย           | วัน        | วันสิ้นอายุ     |
| บเครื่องหมาย | ภทเครื่องหมาย | การสินค้า/บริการ | ที่จดทะเบียน |             |
+============+=============+===============+===========+=============+
| []         | เคร         | ธนาคารพาณิชย์   | 4         | 3 พฤศจิกายน  |
|            | ื่องหมายบริการ |               | พฤศจิกายน  | 2558        |
|            |             |               | 2548      |             |
+------------+-------------+---------------+-----------+-------------+
| []         | เคร         | บ             | 4         | 3 พฤศจิกายน  |
|            | ื่องหมายการค้า | ัตรที่มีแถบแม่เหล็ก | พฤศจิกายน  | 2558        |
|            |             |               | 2548      |             |
+------------+-------------+---------------+-----------+-------------+
| []         | เคร         | ธนาคารพาณิชย์   | 19 ตุลาคม  | 18 ตุลาคม    |
|            | ื่องหมายบริการ |               | 2548      | 2558        |
+------------+-------------+---------------+-----------+-------------+
| []         | เคร         | บ             | 15 มกราคม | 14 มกราคม   |
|            | ื่องหมายการค้า | ัตรที่มีแถบแม่เหล็ก | 2550      | 2560        |
+------------+-------------+---------------+-----------+-------------+
| ร          | เคร         | การให้บร       | 2 กันยายน  | 1 กันยายน    |
| ูปรอยประดิษฐ์ | ื่องหมายบริการ | ิการทำธุรกรรมทา | 2553      | 2563        |
|            |             | งการเงินผ่านเว็บ |           |             |
|            |             | ไซด์,อินเทอร์เน็ต |           |             |
|            |             | ,โทรศัพท์เคลื่อนท |           |             |
|            |             | ี่,ศูนย์ลูกค้าสัมพันธ์ |           |             |
+------------+-------------+---------------+-----------+-------------+
| ME         | เคร         | การให้บร       | 2 กันยายน  | 1 กันยายน    |
|            | ื่องหมายบริการ | ิการทำธุรกรรมทา | 2553      | 2563        |
|            |             | งการเงินผ่านเว็บ |           |             |
|            |             | ไซด์,อินเทอร์เน็ต |           |             |
|            |             | ,โทรศัพท์เคลื่อนท |           |             |
|            |             | ี่,ศูนย์ลูกค้าสัมพันธ์ |           |             |
+------------+-------------+---------------+-----------+-------------+
| IT’S NOT A | เคร         | การให้บร       | 2 กันยายน  | 1 กันยายน    |
| BANK.IT’S  | ื่องหมายบริการ | ิการทำธุรกรรมทา | 2553      | 2563        |
| ME         |             | งการเงินผ่านเว็บ |           |             |
|            |             | ไซด์,อินเทอร์เน็ต |           |             |
|            |             | ,โทรศัพท์เคลื่อนท |           |             |
|            |             | ี่,ศูนย์ลูกค้าสัมพันธ์ |           |             |
+------------+-------------+---------------+-----------+-------------+
| ME BY TMB  | เคร         | การให้บร       | 13 กันยายน | 12. กันยายน  |
|            | ื่องหมายบริการ | ิการทำธุรกรรมทา | 2553      |     2563    |
|            |             | งการเงินผ่านเว็บ |           |             |
|            |             | ไซด์,อินเทอร์เน็ต |           |             |
|            |             | ,โทรศัพท์เคลื่อนท |           |             |
|            |             | ี่,ศูนย์ลูกค้าสัมพันธ์ |           |             |
+------------+-------------+---------------+-----------+-------------+

5.4 นโยบายที่เกี่ยวเนื่องกับการให้สินเชื่อ

  5.4.1 นโยบายการจัดชั้นสินทรัพย์ และการกันเงินสำรองเผื่อหนี้สงสัยจะสูญ

ธนาคารได้จัดชั้นสินทรัพย์และกันสำรองตามแนวทางการปฏิบัติของธนาคารแห่งประเทศไทย เรื่อง
สินทรัพย์ที่ไม่มีราคาหรือเรียกคืนไม่ได้
และสินทรัพย์ที่สงสัยว่าจะไม่มีราคาหรือเรียกคืนไม่ได้ของธนาคารพาณิชย์
ซึ่งรวมถึงการจัดชั้นหนี้เชิงคุณภาพ โดยมีแนวปฏิบัติในการจัดชั้นหนี้สินเชื่อเชิงพาณิชย์ (Commercial
Loan) เป็นรายลูกหนี้ ส่วนหนี้สินเชื่ออุปโภคบริโภค หรือลูกหนี้รายย่อย (Retail Loan)
จะทำการจัดชั้นเป็นรายบัญชีตามระยะเวลาค้างชำระแต่หากลูกหนี้รายใดใช้สินเชื่อทั้ง 2
ประเภทจะทำการจัดชั้นเป็นรายลูกหนี้ตามแหล่งที่มาของรายได้หลักของลูกหนี้รายนั้น
เพื่อให้สะท้อนถึงคุณภาพของสินทรัพย์ที่แท้จริงและกันสำรองค่าเผื่อหนี้สูญได้อย่างพอเพียง

นอกเหนือจากการกันสำรองตามแนวทางของธนาคารแห่งประเทศไทยดังกล่าวข้างต้น
ธนาคารได้มีการกันสำรองเป็นกลุ่มลูกหนี้ (Collective Approach)
เพิ่มเติมสำหรับลูกหนี้ที่จัดชั้นปกติและจัดชั้นกล่าวถึงเป็นพิเศษ
โดยพิจารณากันเงินสำรองกลุ่มลูกหนี้ดังกล่าวตามระดับความเสี่ยงแต่ละระดับตามนโยบายของธนาคาร

  5.4.2 นโยบายการกันสำรองสำหรับรายการนอกงบดุล

ธนาคารมีการประมาณการหนี้สินจากรายการภาระนอกงบดุลทุกไตรมาส
ซึ่งเป็นการกันสำรองตามประกาศธนาคารแห่งประเทศไทย
เรื่องหลักเกณฑ์การจัดชั้นและการกันเงินสำรองของสถาบันการเงิน
ในการกันเงินสำรองภาระผูกพันนอกงบดุล ดังต่อไปนี้

  1. รายการกันสำรองภาระนอกงบดุลที่มีความเสี่ยงด้านเครดิตในระดับสูง
  ซึ่งธนาคารแห่งประเทศไทยกำหนดค่าแปลงสภาพ (Credit Conversion Factor)
  ในการคำนวณเงินกองทุนที่ต้องดำรงเท่ากับ 1.0 รวมถึงหนังสือค้ำประกันสินเชื่อ

  1.1. กรณีเป็นรายการนอกงบดุลของลูกหนี้ที่ถูกจัดชั้นเป็นสินทรัพย์จัดชั้นต่ำกว่ามาตรฐาน สงสัย
  สงสัยจะสูญ และสูญ
  ตามหลักเกณฑ์การจัดชั้นสินทรัพย์ที่กำหนดไว้ในประกาศธนาคารแห่งประเทศไทย
  โดยกันเงินสำรองในอัตราเดียวกันกับอัตราการกันเงินสำรองของลูกหนี้รายเดียวกันที่ปรากฏในงบดุล

  1.2 กรณีเป็นรายการนอกงบดุลที่ไม่เป็นลูกหนี้ที่ถูกจัดชั้นเป็นสินทรัพย์จัดชั้นต่ำกว่ามาตรฐาน สงสัย
  สงสัยจะสูญ และสูญ
  ธนาคารพิจารณากันเงินสำรองภาระผูกพันจากยอดประมาณการความเสียหายที่อาจเกิดขึ้น
  โดยการกันสำรองเป็นกลุ่มลูกหนี้ (Collective Approach) เพิ่มเติมของภาระผูกพันดังกล่าว

  2. กรณีเป็นรายการนอกงบดุลที่ธนาคารแห่งประเทศไทยกำหนดค่าแปลงสภาพน้อยกว่า 1.0
  และเป็นลูกหนี้ที่จัดชั้นปกติและจัดชั้นกล่าวถึงเป็นพิเศษ
  ธนาคารได้มีการกันสำรองภาระผูกพันเป็นกลุ่มลูกหนี้ (Collective Approach)
  เพิ่มเติมของภาระผูกพันเช่นเดียวกัน

  3. ธนาคารได้ประมาณการหนี้สินอื่น ๆ นอกเหนือจากข้อ 1 และข้อ 2
  สำหรับหนี้สินที่มีภาระผูกพันและมีความเป็นไปได้ค่อนข้างแน่นอนที่ธนาคารจะต้องสูญเสียตามภาระผูกพันดังกล่าว

3.  นโยบายการบริหารสินเชื่อมีปัญหา

นโยบายการบริหารสินเชื่อมีปัญหา เป็นนโยบายที่ถูกจัดทำขึ้นโดยมีวัตถุประสงค์
เพื่อเป็นการป้องกันรวมทั้งแก้ไขปัญหาให้ทันการณ์และมีประสิทธิภาพบนมาตรฐานเดียวกัน
โดยธนาคารกำหนดวิธีการจัดการสินเชื่อมีปัญหา
ซึ่งคำนึงถึงความสามารถด้านการเงินและด้านธุรกิจของลูกหนี้
โดยมีวัตถุประสงค์ที่จะทำให้สินเชื่อดังกล่าวได้รับการปรับปรุง
แก้ไขปัญหาให้มีความเสี่ยงลดลงเป็นสินเชื่อปกติ

ดังนั้น หาก ณ เวลาใดก็ตามที่ลูกหนี้ถูกประเมินว่ามีลักษณะเข้าข่ายสัญญาณเตือนเริ่มแรก (Early
Warning Signal) หรือมีความเสี่ยงเพิ่มขึ้นอย่างมีนัยสำคัญ
บัญชีลูกหนี้ดังกล่าวอาจจะถูกจัดชั้นกล่าวถึงเป็นพิเศษ (Special Mention) ซึ่งผู้ดูแลบัญชีลูกค้า
(Relationship Manager) จะต้องเพิ่มความสำคัญในการดูแล/ควบคุม อย่างใกล้ชิดมากขึ้น
โดยเพิ่มความถี่ในการเข้าเยี่ยมลูกหนี้รวมทั้งตรวจสอบถึงปัญหาและหาแนวทางแก้ไขในเบื้องต้นโดยเร็ว
ผู้ดูแลบัญชีลูกค้าดังกล่าวอาจขอคำปรึกษาจากหน่วยงานพัฒนาสินทรัพย์ซึ่งทำหน้าที่ดูแลลูกหนี้มีปัญหาโดยเฉพาะ
อย่างไรก็ตามหากผู้ดูแลบัญชีลูกค้าพบว่าปัญหาดังกล่าวไม่สามารถแก้ไขได้ในระยะสั้น
หรือธนาคารมีโอกาสสูงที่จะเกิดความเสียหายและจะเป็นหนี้มีปัญหา (NPL) ของธนาคาร
ผู้ดูแลบัญชีจะโอนความรับผิดชอบในการเจรจาและแก้ไขปัญหาหนี้ค้างชำระมายังหน่วยงานพัฒนาสินทรัพย์
ซึ่งจะทำหน้าที่ในการเจรจาปรับปรุงโครงสร้างหนี้กับลูกหนี้โดยตรง
โดยแนวทางการปรับโครงสร้างหนี้จะจัดให้เหมาะสมกับความสามารถในการชำระหนี้
และมุ่งเน้นการแก้ปัญหาหรืออุปสรรคในการดำเนินงานของลูกหนี้ตามสถานภาพของลูกหนี้แต่ละราย
ซึ่งสามารถดำเนินการได้ในหลายแนวทาง เช่น การปรับโครงสร้างหนี้ระยะยาว,
การชำระหนี้เสร็จสิ้นด้วยเงินสด, การแปลงหนี้เป็นทุน, การลดหนี้ เป็นต้น
ทั้งนี้ธนาคารอาจพิจารณาขาย NPL ที่แก้ไขได้ยากเป็น รายกลุ่ม หรือรายบัญชี เพื่อให้การลด NPL
เป็นไปอย่างมีประสิทธิภาพมากขึ้น

ภายหลังจากการปรับโครงสร้างหนี้
หน่วยงานพัฒนาสินทรัพย์ยังคงทบทวนคุณภาพลูกหนี้และติดตามการปฏิบัติตามเงื่อนไขการปรับโครงสร้างหนี้อย่างใกล้ชิด
จนกว่าความเสี่ยงของลูกหนี้จะกลับสู่สภาวะปกติและจัดชั้นเป็นหนี้ปกติ
ซึ่งภายหลังจากนั้นผู้ดูแลบัญชีลูกค้าจะกลับมามีบทบาทเป็นผู้ดูแลหลักเช่นเดิม

4.  นโยบาย/เงื่อนไขการรับรู้รายได้ตามเกณฑ์ของธนาคาร
    และตามเกณฑ์ของธนาคารแห่งประเทศไทย

รายได้ดอกเบี้ย

  ธนาคารและบริษัทย่อยรับรู้รายได้ดอกเบี้ยจากเงินให้สินเชื่อโดยใช้เกณฑ์คงค้าง
  ยกเว้นเงินให้สินเชื่อที่ค้างชำระเกิน 3 เดือน หรือถูกจัดชั้นต่ำกว่ามาตรฐาน
  สงสัยและสงสัยจะสูญตามข้อกำหนดของธนาคาร
  แห่งประเทศไทย
  โดยรายได้ดอกเบี้ยของเงินให้สินเชื่อกลุ่มนี้จะถือเป็นรายได้เมื่อได้รับชำระและธนาคารและ
  บริษัทย่อยจะบันทึกบัญชียกเลิกรายได้ดอกเบี้ยค้างรับที่เคยรับรู้เป็นรายได้ไว้แล้วทั้งหมด
  ทั้งนี้ลูกหนี้ที่ได้มีการปรับโครงสร้างหนี้แล้วจะสามารถกลับมารับรู้รายได้ตามเกณฑ์คงค้างได้
  เมื่อลูกหนี้เข้าเงื่อนไขทุกข้อ ดังต่อไปนี้

1.  เป็นลูกหนี้ที่ธนาคารและบริษัทย่อยสามารถจัดชั้นกลับมาเป็นลูกหนี้ปกติแล้ว

2.  ลูกหนี้ไม่มียอดดอกเบี้ยคงค้างและส่วนสูญเสียจากการปรับโครงสร้างหนี้เหลืออยู่

  ธนาคารและบริษัทย่อยรับรู้รายได้ดอกเบี้ยจากเงินลงทุนในตราสารหนี้ด้วยวิธีอัตราดอกเบี้ยที่แท้จริงตลอดอายุการลงทุนในตราสารหนี้

  รายได้ค่าธรรมเนียมและบริการ

  รายได้ค่าธรรมเนียมรับรู้เป็นรายได้ตามเกณฑ์คงค้าง
  ส่วนรายได้ค่าบริการรับรู้เมื่อได้ให้บริการแล้ว โดยพิจารณาถึงขั้นความสำเร็จของงาน

  รายได้เงินปันผล

  เงินปันผลบันทึกเป็นรายได้ในวันที่ธนาคารและบริษัทย่อยมีสิทธิในการรับเงินปันผล

4.  เงินลงทุนในหลักทรัพย์

1. นโยบายการลงทุน

ปรัชญาในการบริหารเงินลงทุนของธนาคาร คือการลงทุนและการจัดการหลักทรัพย์
โดยยึดหลักความโปร่งใส การมีจรรยาบรรณ การคำนึงถึงผลประโยชน์และความมั่นคงของธนาคาร
สอดคล้องกับเป้าหมายหลักของธนาคารและถูกต้องตามกฎหมาย ระเบียบข้อบังคับของหน่วยงานต่างๆ
ที่กำกับดูแลการปฏิบัติงานของธนาคาร โดยมีการกำหนดแนวทางการทำงาน
และการวางกลยุทธ์การลงทุน และการจัดการหลักทรัพย์ให้เป็นไปแบบระมัดระวัง
เน้นการควบคุมและบริหารความเสี่ยง โดยมีการคัดเลือกหลักทรัพย์
การกำหนดสัดส่วนการลงทุนในหลักทรัพย์แต่ละประเภท และแต่ละผู้ออกหลักทรัพย์
การกำหนดวัตถุประสงค์การลงทุนในหลักทรัพย์แต่ละประเภทอย่างชัดเจน
ปัจจุบันการบริหารการลงทุนของธนาคารอยู่ภายใต้การกำกับดูแลของคณะกรรมการบริหารสินทรัพย์และหนี้สิน
(ALCO Committee) และ/หรือคณะประธานเจ้าหน้าที่บริหาร (Chief Executive
Committee)

ธนาคารได้จัดประเภทเงินลงทุนในหลักทรัพย์สำหรับตราสารหนี้และตราสารทุน โดยแบ่งเป็น
1.เงินลงทุนชั่วคราว ประเภทเพื่อค้า เผื่อขาย และถือจนครบกำหนด 2.เงินลงทุนระยะยาว
ประเภทเผื่อขาย และถือจนครบกำหนด รวมทั้งเงินลงทุนทั่วไปตามมาตรฐานการบัญชี นอกจากนี้
ธนาคารยังได้กำหนดวัตถุประสงค์ของการลงทุน
และแบ่งสายงานรับผิดชอบในการลงทุนให้สอดคล้องกับวัตถุประสงค์ไว้อย่างชัดเจน
โดยตราสารหนี้ประเภทเงินลงทุนเพื่อค้า (Trading Book) และเงินลงทุนเพื่อธนาคาร- เผื่อขาย
(Banking Book - AFS) อยู่ภายใต้การดูแลของธุรกิจตลาดเงิน
ขณะที่ประเภทเงินลงทุนเพื่อธนาคาร - ถือจนครบกำหนด (Banking Book - HTM)
อยู่ภายใต้การดูแลของบริหารเงิน ส่วนการลงทุนในตราสารทุนอยู่ภายใต้การดูแลของหน่วยงานต่างๆ
ที่เกี่ยวข้อง ซึ่งได้รับมอบหมายให้ทำหน้าที่เป็นผู้รับผิดชอบดูแล (Managing Unit)
โดยแบ่งพอร์ตดูแลตามประเภทธุรกิจ กลยุทธ์และวัตถุประสงค์การถือครองของธนาคาร
ทั้งนี้เพื่อป้องกันความขัดแย้งทางผลประโยชน์ (conflicts of interest)
และการใช้ข้อมูลภายใน

เกณฑ์การพิจารณาการลงทุนในหลักทรัพย์ของธนาคาร คำนึงถึงปัจจัยทางด้านความเสี่ยงเป็นหลัก
ทั้งความเสี่ยงด้านเครดิต สภาพคล่อง ตลาด และสกุลเงิน จากนั้นจึงจะประเมินอายุหลักทรัพย์
ผลตอบแทนจากหลักทรัพย์ และระยะเวลาการลงทุน
เพื่อให้สอดคล้องและเหมาะสมกับวัตถุประสงค์ในการลงทุนและการดำเนินธุรกิจหลักของธนาคาร
ตลอดจนสอดคล้องกับทิศทางและสภาวะตลาดเงินตลาดทุน

2.การบริหารความเสี่ยงจากการลงทุน

ธนาคารยึดแนวทางการบริหารความเสี่ยงอย่างมีประสิทธิภาพและประสิทธิผล
โดยมีระบบการควบคุมที่รัดกุม
โดยนอกเหนือจากการจัดองค์กรให้มีการแยกการทำงานด้านการลงทุนออกเป็นส่วน คือ
งานด้านการลงทุน การวิเคราะห์ และงานทางด้านปฏิบัติการ
เพื่อให้มีการตรวจสอบซึ่งกันและกันแล้ว ธนาคารยังได้นำการกำหนดขอบเขตการทำธุรกรรม
(Limit) ต่างๆ
และวางระบบการรายงานผลกระทบจากการลงทุนเพื่อเป็นเครื่องมือในการควบคุมดูแลความเสี่ยง
ตลอดจนนำกลยุทธ์และเครื่องมือทางการเงินมาใช้ในการบริหารความเสี่ยงเพื่อลดผลกระทบหรือจำกัดความเสี่ยงในการลงทุน
พร้อมทั้งมอบหมายให้หน่วยงานที่เกี่ยวข้องมีหน้าที่ติดตามดูแลการทำธุรกรรมให้เป็นไปตามขอบเขตที่กำหนดไว้
รวมถึงการจัดทำรายงานความเสี่ยงต่อผู้บริหารตามลำดับขั้นเพื่อแจ้งให้ทราบในกรณีที่การทำธุรกรรมใกล้ถึงขอบเขตที่กำหนด
ทั้งนี้ เพื่อให้ดำเนินการป้องกันหรือแก้ไขก่อนที่จะเกิดความเสียหายต่อธนาคาร

3.การตั้งสำรองค่าเผื่อการด้อยค่า

ธนาคารกำหนดนโยบายการด้อยค่าของเงินลงทุน โดยแบ่งออกเป็น
นโยบายการด้อยค่าของเงินลงทุนในตราสารทุน และนโยบายการด้อยค่าของเงินลงทุนในตราสารหนี้
เพื่อใช้เป็นแนวทางในการกำหนดมาตรฐานของธนาคารสำหรับการประเมินการด้อยค่า
การตั้งสำรองค่าเผื่อการลดค่า และการกลับรายการสำรองเพื่อการด้อยค่าของเงินลงทุน
โดยกำหนดหลักเกณฑ์ให้เป็นไปตามนโยบายการบัญชี (Accounting Policy)
และนโยบายการจัดชั้นสินทรัพย์ การกันเงินสำรองและการตัดจำหน่ายสินทรัพย์ (Asset
Classification Provisioning and write-off Policy) ของธนาคาร
รวมทั้งสอดคล้องกับมาตรฐานการบัญชี กฎเกณฑ์ของทางการ
และนโยบายภายในของธนาคารที่เกี่ยวข้อง

ธนาคารจะดำเนินการประเมินการด้อยค่าของเงินลงทุนทุกสิ้นไตรมาส หรืออย่างน้อยปีละ 1 ครั้ง ณ
สิ้นงวดบัญชี หรือเมื่อเงินลงทุนดังกล่าวมีข้อบ่งชี้การด้อยค่า
โดยการประเมินจะพิจารณาจากข้อบ่งชี้การด้อยค่า
และการประมาณมูลค่าที่คาดว่าจะได้รับคืนในอนาคตตามมาตรฐานการบัญชี ทั้งนี้
เมื่อมีข้อบ่งชี้ว่าเงินลงทุนนั้นเกิดการด้อยค่า
หรือเข้าหลักเกณฑ์การด้อยค่าของสินทรัพย์ทางการเงินตามที่กำหนดไว้ในนโยบายการจัดชั้นสินทรัพย์
การกันเงินสำรองและการตัดจำหน่ายสินทรัพย์ (Asset Classification Provisioning and
write-off Policy) และ นโยบายการบัญชี (Accounting Policy) เช่น
ราคาตลาดของสินทรัพย์ลดลงอย่างเป็นสาระสำคัญ
มีการเปลี่ยนแปลงที่ส่งผลกระทบทางลบต่อกิจการที่ลงทุนอย่างเป็นสาระสำคัญ
มีความเป็นไปได้ค่อนข้างแน่นอนที่ธนาคารจะไม่สามารถเรียกเก็บเงินต้น
หรือดอกเบี้ยทั้งหมดหรือบางส่วน
อันเป็นผลทำให้ราคาตามบัญชีของสินทรัพย์สูงกว่ามูลค่าที่คาดว่าจะได้รับคืน
ธนาคารจะรับรู้รายการขาดทุนจากการด้อยค่าของเงินลงทุนในงบกำไรขาดทุน

5.  นโยบายการลงทุนในบริษัทย่อยและบริษัทร่วม

ธนาคารมีนโยบายในการเข้าร่วมลงทุนในบริษัทย่อยและบริษัทร่วม
ที่ดำเนินธุรกิจด้านการเงินและธุรกิจที่สนับสนุนธุรกิจของธนาคาร
เพื่อให้การบริการทางการเงินของธนาคาร เป็นไปอย่างครบวงจร
และสามารถเอื้อประโยชน์สนับสนุนการดำเนินธุรกิจซึ่งกันและกันได้อย่างเหมาะสม
โดยธุรกิจที่ธนาคารลงทุนจะต้องเป็นธุรกิจที่มีแนวโน้มที่ดี

มีความเสี่ยงในระดับที่ยอมรับได้ ทั้งนี้ ในการร่วมลงทุน
ธนาคารมุ่งหวังที่จะเข้าไปมีส่วนร่วมในการกำหนดนโยบายและแนวทางในการดำเนินงานของบริษัทที่ธนาคารจะเข้าลงทุน
เพื่อให้สอดคล้องกับแผนธุรกิจของธนาคารโดยขนาดของเงินลงทุนจะมีจำนวนไม่เกินวงเงินหรือสัดส่วนตามกฎระเบียบข้อบังคับที่ธนาคารแห่งประเทศไทยอนุญาต

ณ วันที่ 31 ธันวาคม 2555 ธนาคารมีสัดส่วนเงินลงทุนในบริษัทย่อยและบริษัทร่วมทั้งหมดต่อ

สินทรัพย์รวม ตามที่ปรากฏในงบการเงินเฉพาะของธนาคาร โดยมีรายละเอียดดังนี้

+-------------------------------+------------------+------------------+
| รายการ                        | มูลค่าเงินลงทุนสุทธิ   | สัดส่วนเงินลงทุน     |
|                               |                  |                  |
| (งบเฉพาะธนาคาร)               | (ล้านบาท)         | ต่อสินทรัพย์รวม      |
|                               |                  | (ร้อยละ)          |
+-------------------------------+------------------+------------------+
| เงินลงทุนในบริษัทร่วม              | -                | -                |
+-------------------------------+------------------+------------------+
| เงินลงทุนในบริษัทย่อย              | 2,683            | 0.4              |
+-------------------------------+------------------+------------------+
| รวมเงินลงทุนในบริษัทร่วมและบริษัทย่อย | 2,683            | 0.4              |
+-------------------------------+------------------+------------------+
| สินทรัพย์รวม                     | 711,968          | 100.0            |
+-------------------------------+------------------+------------------+

6.  นโยบายการบริหารงานในบริษัทย่อยและบริษัทร่วมของธนาคาร

  ขอบเขต อำนาจในการควบคุม/การมีส่วนร่วมในการกำหนดนโยบายที่สำคัญต่อการดำเนินธุรกิจ

ธนาคารมีการกำหนดโดยยึดหลักการปฏิบัติตามแนวทางหลักเกณฑ์การกำกับแบบรวมกลุ่ม
ที่ธนาคารแห่งประเทศไทยจัดทำขึ้นเพื่อกำหนดให้ธนาคารพาณิชย์ภายใต้การกำกับดูแลดำเนินการ
โดยขอบเขตการกำกับดูแลของธนาคารจะแบ่งการกำกับดูแลออกเป็นด้านต่าง ๆ 6 ด้าน
เพื่อให้ครอบคลุมการดำเนินการของบริษัทในกลุ่มธุรกิจการเงินของธนาคารโดยรายละเอียดขอบเขตนโยบายการกำกับดูแลในด้านต่าง
ๆ สามารถสรุปได้ดังนี้

  1. นโยบายด้านการบริหารจัดการและควบคุม

เป็นการกำหนดนโยบายในด้านบริหารจัดการและควบคุมการดำเนินงานของบริษัทในกลุ่มธุรกิจการเงินของธนาคาร
เพื่อให้สอดคล้องกับนโยบายหลักของธนาคาร ซึ่งครอบคลุมถึงการจัดทำแผนกลยุทธ์
การจัดทำนโยบายการบริหารความต่อเนื่องทางธุรกิจตามแนวทางของธนาคาร
และการแต่งตั้งกรรมการผู้แทน
เพื่อเข้าไปมีส่วนร่วมในการบริหารจัดการบริษัทในกลุ่มธุรกิจการเงินของธนาคารรวมถึงการจัดองค์กรภายในของธนาคาร
เพื่อรับผิดชอบดูแลบริษัทในกลุ่มธุรกิจการเงินของธนาคารตามความเหมาะสม ทั้งนี้
ในส่วนของหลักเกณฑ์การแต่งตั้งกรรมการผู้แทน
ธนาคารได้มีการกำหนดแนวทางในการแต่งตั้งไว้โดยขึ้นอยู่กับถึงเงินลงทุนในกลุ่มธุรกิจการเงินและเงินลงทุนทั่วไป

ทั้งหมดของธนาคาร

2. นโยบายด้านการรายงานทางการเงิน

เป็นการกำหนดนโยบายด้านการบัญชีและการจัดทำรายงานทางการเงิน
เพื่อให้ธนาคารสามารถรวบรวมข้อมูลที่เกี่ยวข้องในการจัดทำงบการเงินรวมสำหรับบริษัทในกลุ่มธุรกิจการเงินของธนาคารได้อย่างถูกต้องเป็นไปในแนวทางเดียวกัน
และเป็นไปตามหลักเกณฑ์ที่ธนาคารแห่งประเทศไทยกำหนด
รวมถึงการนำข้อมูลทางการเงินและบัญชีดังกล่าวมาเป็นข้อมูลเพื่อใช้ในการวิเคราะห์ผลการดำเนินงานและฐานะการเงินของบริษัทในกลุ่มธุรกิจการเงินได้อย่างถูกต้องและทันเวลา
เพื่อประโยชน์ในการควบคุม และติดตามผลการดำเนินงาน

  3. นโยบายด้านการบริหารความเสี่ยง

เป็นการกำหนดนโยบายด้านการบริหารความเสี่ยงของบริษัทในกลุ่มธุรกิจการเงิน
โดยครอบคลุมความเสี่ยงในด้านต่าง ๆ ที่เกี่ยวข้องกับการดำเนินงานของบริษัท คือ
การบริหารจัดการความเสี่ยงด้านตลาด(Market Risk)
การบริหารจัดการความเสี่ยงด้านสภาพคล่อง (Liquidity Risk)
การบริหารจัดการความเสี่ยงด้านเครดิต (Credit Risk)
รวมถึงการบริหารจัดการความเสี่ยงด้านปฏิบัติการ (Operational Risk)
ซึ่งส่งผลต่อความมั่นคงของบริษัทในกลุ่มได้

  4. นโยบายด้านการกำกับดูแลและบรรษัทภิบาล

เป็นการกำหนดนโยบายให้บริษัทในกลุ่มธุรกิจการเงินของธนาคารถือปฏิบัติ
เพื่อให้การดำเนินการของบริษัทเป็นไปตามนโยบายการกำกับดูแลของธนาคาร
และการปฏิบัติตามกฎเกณฑ์ทางการในเรื่องต่าง ๆ ได้แก่
นโยบายการทำธุรกิจกับผู้มีผลประโยชน์เกี่ยวข้องหรือเกี่ยวโยงกัน นโยบายการใช้ข้อมูลระหว่างกัน
และการดำเนินการ/ธุรกรรมที่บริษัทในกลุ่มธุรกิจของธนาคารต้องขอความเห็นชอบจากธนาคารก่อนการดำเนินการ

  5. นโยบายด้านภาพลักษณ์องค์กร

เป็นการกำหนดนโยบายเพื่อให้บริษัทในกลุ่มธุรกิจการเงินของธนาคารถือเป็นแนวทางในการดำเนินการเพื่อให้เป็นไปในแนวทางเดียวกัน
และส่งเสริมภาพลักษณ์ของธนาคารซึ่งเป็นสถาบันการเงินทั้งในด้านของการใช้ชื่อและเครื่องหมายการค้า
และการเปิดเผยสารสนเทศของบริษัทในกลุ่มธุรกิจการเงินของธนาคาร

  6. นโยบายด้านการตรวจสอบ

เป็นการกำหนดนโยบายเพื่อการตรวจสอบความถูกต้องและเหมาะสมในการดำเนินงานของบริษัทในกลุ่มธุรกิจการเงินของธนาคาร
เพื่อการประเมินประสิทธิภาพของบริษัทในการบริหารความเสี่ยง การควบคุมภายในของบริษัท
รวมถึงการดำเนินการตามนโยบายการกำกับแบบรวมกลุ่มที่ธนาคารจัดทำขึ้น